“วิษณุ” ยัน ส.ค. ยังไม่หยุดชดเชยสงกรานต์ ชี้ ก.ย.เหมาะ อาจเคาะทีเดียว 2 วันรวด
“วิษณุ” ยัน ส.ค. ยังไม่หยุดชดเชยสงกรานต์ ชี้ ก.ย.เหมาะ อาจเคาะทีเดียว 2 วันรวด 
“วิษณุ” ยัน ส.ค. ยังไม่หยุดชดเชยสงกรานต์ ชี้ ก.ย.เหมาะ อาจเคาะทีเดียว 2 วันรวด
4 ส.ค. 2563

นายวิษณุ เครืองาม รองนายกรัฐมนตรี กล่าวว่า ในเดือน ส.ค.63 นี้ จะยังไม่มีการประกาศวันหยุดเพิ่มเติมเพื่อชดเชยวันหยุดสงกรานต์ เพราะรัฐบาลพิจารณาไม่ทัน อีกทั้งสิ่งสำคัญคือจะต้องแจ้งประชาชนให้ทราบล่วงหน้าเพื่อเตรียมความพร้อม
ทั้งนี้ คณะรัฐมนตรี (ครม.) ยังไม่ได้พิจารณาเรื่องวันหยุดชดเชยสงกรานต์ที่ยังคงเหลืออยู่ โดยต้องพิจารณารอบด้าน ทั้งด้านการคมนาคม ความสะดวกในการเดินทาง การส่งเสริมการท่องเที่ยวและจังหวะเวลาที่เหมาะสม เบื้องต้นอาจจะให้ไปหยุดในช่วง เดือน ต.ค.ที่มีช่วงวันหยุดหลายวันและมีรอยต่อ สามารถเติมให้เป็นวันหยุดยาวได้ และเดือน ก.ย.ซึ่งไม่มีวันหยุดราชการ อาจจะชดเชยรวดเดียว 2 วัน
 “เดือนกันยายนไม่มีวันหยุดราชการ เพราะฉะนั้นอาจจะเหมาะ สิงหาคมอาจจู่โจมกะทันหันไปไม่ทันการณ์” นายวิษณุ กล่าว